PATVIRTINTA

 Jonavos Senamiesčio gimnazijos

 direktoriaus

 2017 m. rugpjūčio 29 d.

 įsakymu Nr. V-158

**SMURTO IR PATYČIŲ PREVENCIJOS IR INTERVENCIJOS**

**TVARKA**

**I. BENDROSIOS NUOSTATOS**

1. Smurto prevencijos ir intervencijos tvarka (toliau - tvarka) parengta vadovaujantis smurto ir patyčių prevencijos įgyvendinimo rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 ,,Dėl smurto prevencijos įgyvendinimo mokyklose rekomendacijų patvirtinimo“.
2. Tvarka nustato Jonavos Senamiesčio gimnazijos (toliau – gimnazijos) direktoriaus, mokytojų, pagalbos specialistų ir kitų darbuotojų veiklą, kuriant saugią aplinką.
3. Tvarkos tikslas – siekti ugdyti pozityvų gimnazijos mokinių elgesį, kurti draugišką ir saugią atmosferą, nustatyti, kokie veiksmai bus vykdomi individualiu, klasės, gimnazijos lygmeniu, siekiant mažinti smurto ir patyčių reiškinį.
4. Tvarkos principai:

4.1. Į smurtą ir patyčias reaguoti nepriklausomai nuo jų turinio (dėl lyties, negalios, seksualinės orientacijos, religinės ar tautinės priklausomybės ar kt.) ir formos;

4.2. Kiekvienas gimnazijos administracijos darbuotojas, pagalbos specialistas, pedagogas ar kitas darbuotojas, pastebėjęs ar sužinojęs apie smurtą ar patyčias, turi reaguoti ir tai stabdyti;

4.3. Kiekvienas gimnazijos darbuotojas turi gebėti tinkamai reaguoti smurto ar patyčių situacijoje.

1. Tvarkoje vartojamos sąvokos:

5.1 Patyčios – tai agresijos elementas, ketinimas įskaudinti tyčia, su tikslu. Tai pasikartojantis reiškinys (du kartus per mėnesį ar dažniau), visada turintis jėgų disbalansą (stipresniąją ir silpnesniąją pusę);

5.1.1. Žodinės patyčios – pravardžiavimas, grasinimas, užgauliojimas, erzinimas, žeminimas ir kt.;

5.1.2. Fizinės patyčios – mušimas, spardymas, daiktų gadinimas ir kt.;

5.1.3. Socialinės patyčios – izoliacija, atstūmimas, gandų skleidimas ir kt.;

5.1.4. Elektroninės patyčios – skaudinančių ar gąsdinančių asmeninių tekstinių žinučių ar nuotraukų, paveikslėlių siuntinėjimas, asmeninių duomenų ar komentarų skleidimas, tapatybės pasisavinimas, siekiant sugriauti gerą vardą, santykius ir kt.

5.2. Smurto ir patyčių prevencija – veikla, skirta smurtui ir patyčioms mažinti, šviečiant ir informuojant gimnazijos bendruomenę;

5.3. Smurto ir patyčių intervencija – visuma priemonių, taikomų smurto ir patyčių atveju visiems atvejo dalyviams;

5.4. Smurto ir patyčių prevencijos ir intervencijos stebėsena – smurto ir patyčių situacijos gimnazijoje stebėjimas, renkant bei analizuojant faktus ir informaciją šiam reiškiniui geriau pažinti ir planuoti tolesnes poveikio priemones smurtui ir patyčioms mažinti.

**II. SMURTO IR PATYČIŲ PREVENCIJOS IR INTERVENCIJOS STEBĖSENA**

1. Už smurto ir patyčių prevenciją ir intervenciją, jos planavimą, organizavimą atsakingas gimnazijos direktorius. Smurto ir patyčių prevencija ir intervencija rūpinasi vaiko gerovės komisija, klasių auklėtojai, o ją vykdant dalyvauja visi gimnazijos darbuotojai.
2. Gimnazijos direktorius atsakingas už tvarkos parengimą ir vykdymą, už stebėsenos rezultatais parengto smurto ir patyčių prevencijos priemonių plano parengimą ir vykdymą bei pristatymą gimnazijos bendruomenei.
3. Smurto ir patyčių prevencijos ir intervencijos tvarkos įgyvendinimą koordinuoja direktoriaus paskirtas vaiko gerovės komisijos pirmininkas ir du vaiko gerovės komisijos nariai, kurie:

8.1. Inicijuoja anoniminę mokinių apklausą ir apibendrina rezultatus;

8.2. Analizuoja fiksuotus pranešimus apie patyčias ne mažiau kaip du kartus per mokslo metus;

8.3. Teikia siūlymus gimnazijos direktoriui dėl patyčių prevencijos ir intervencijos priemonių gimnazijoje įgyvendinimo, gimnazijos darbuotojų kvalifikacijos tobulinimo patyčių prevencijos ir intervencijos srityje ir kitais klausimais;

8.4. Teikia siūlymus dėl tvarkos tobulinimo.

**III. PATYČIŲ INTERVENCIJA**

1. Smurto ir patyčių atvejais kiekvienas gimnazijos darbuotojas, pedagogas, pagalbos specialistas reaguoja nedelsdamas:

9.1. Stabdo smurtą ir patyčias;

9.2. Nedelsdamas informuoja socialinį pedagogą ar psichologą. Elektroninių patyčių atveju pateikia išsaugotus įrodymus;

9.3. Socialinis pedagogas ar/ir psichologas išsiaiškina situaciją;

9.4. Pasitvirtinus patyčių atvejui socialinis pedagogas ar psichologas vykdo korekcinį pokalbį su smurtaujančiu mokiniu(-iais), jis/jie stebimi ne mažiau kaip 2 savaites;

9.5. Patyrusiam patyčias mokiniui pasiūlo socialinio pedagogą ar psichologo pagalbą;

9.6. Apie situaciją informuoja gimnazijos direktorių.

10. Gimnazistui pasityčiojus iš administracijos darbuotojo, pedagogo ar kito darbuotojo, pastebėjęs patyčias asmuo informuoja gimnazijos direktorių, kuris priima sprendimą dėl poveikio priemonių taikymo.

11. Administracijos darbuotojui, pedagogui ar kitam darbuotojui pasityčiojus iš gimnazisto, asmuo gavęs informaciją praneša gimnazijos direktoriui, kuris priima sprendimą dėl poveikio priemonių taikymo.

12. Visiems smurto ir patyčių dalyviams pagal individualius poreikius teikiama psichologo ar socialinio pedagogo pagalba.

**IV. BAIGIAMOSIOS NUOSTATOS**

13. Gimnazijos administracija, pedagogai, pagalbos specialistai, gimnazistai ir kiti darbuotojai pasirašytinai supažindinami su šia tvarka kiekvienų mokslo metų pirmą savaitę.

14. Klasių auklėtojai su šia tvarka supažindina mokinių tėvus e-paštu ar žinute per Tamo dienyną. Tvarka primenama tėvų susirinkimų metu. Taip pat tvarka skelbiama gimnazijos svetainėje [www.senamiescio-g.lt](http://www.senamiescio-g.lt).

15. Klasių auklėtojai su šia tvarka pasirašytinai supažindina mokinius kiekvienų mokslo metų pirmą savaitę.

16. Duomenys, susiję su mokiniu ir jo asmeniniu gyvenimu, yra konfidencialūs ir naudojami tiek, kiek tai būtina atsakingiems asmenims atliekant pavestas funkcijas, užtikrinant mokinio teises ir teisėtus interesus.